Appeln pääjohtajan Steve Jobsin tuotelanseeraukset olivat laimeita.
Julkaistu: 15.1.2008 21:10
16.1.2008 1:08
Pääjohtaja Steve Jobsin puhe Macworldissa on yleensä nostanut Applen osakekurssia. Tällä kertaa puheet eivät kelvanneet vaan Apple osakekurssi laski yli viisi prosenttia Jobsin puheen aikana. Yhdysvaltain osakemarkkinoiden lasku vahvisti alamäkeä. Steve Jobs esitteli tänään uuden ultraohuen kannettavan tietokoneen, uudenlaisen langattoman verkon tukiaseman ja elokuvien vuokrauspalvelun. Julkistukset olivat melko pitkälle odotuksien mukaisia. Ehkä jopa laimeampiakin. Esimerkiksi uutta mallia iPhonesta ei tullut,vaan ainoastaan ohjelmistopäivityksiä. IPhonen avulla Apple uskoo nousseensa Yhdysvaltojen älypuhelinmarkkinoiden kakkoseksi. Applen osakekurssi ehti käydä vuoden vaihteessa jo 200 dollarissa. Nyt osakurssi on laskenut 166 dollariin. Jukka Lehtinen